સાંજે પાંચ વાગ્યે રેખાના ઘરની ડોર બેલ વાગી અને રેખાના પપ્પાએ દરવાજો ખોલ્યો અને કહ્યું, હા કોનું કામ છે ? સોહને કહ્યું, અંકલ રેખાનું કામ છે. ત્યારે અંદરથી રેખાનો અવાજ આવ્યો, સોહન અંદર આવી જા ! સોહન રેખાના ઘરે આવ્યો અને ત્યાં બેઠો. રેખાએ કહ્યું, સોહન શું લઈશ ? સોહન કહ્યું, કૉફી પણ તારા હાથની ! રેખાએ કહ્યું, તને દેખાતું નથી કે હું કામ કરી રહી છું, આજે મમ્મીના હાથની પી લે ને….! સોહને કહ્યું, ના પીવી તો મારે તારા હાથની જ છે. રેખાના મમ્મી બોલ્યા, બેટા બનાવી આપ ને…હું આ કામ કરું છું જા….! આમ રેખા કૉફી બનાવવા ગઈ. રેખાના મમ્મી પપ્પા સોહમથી ખુશ હતાં કારણ કે રેખા આજે પહેલીવાર ખુલ્લા મનથી બોલી હોય એવું લાગતું હતું. રેખાના પપ્પાએ કહ્યું, બેટા તને અમે પહેલીવાર જોયો છે. સોહમે કહ્યું, અંકલ હું ટોપ ફ્લોર પર રહું છું અને રેખાનો ફ્રેન્ડ છું ! રેખાના મમ્મીએ કહ્યું, તને જોઈને અમને બહુ ખુશી થઈ કારણ કે રેખાના બધા જ ફ્રેન્ડ્સ એને છોડીને જતાં રહ્યાં છે. સોહમ રેખાના મમ્મીની નજીક ગયો અને કહ્યું, હું છું ને ! રેખા કૉફી લઈને આવી અને બોલી, મમ્મી-પપ્પા હું સોહમના ઘરે જાઉં છું ! રેખાના મમ્મીએ કહ્યું, બેટા જા પણ સાંભળીને જજે. ત્યારે સોહમ બોલ્યો, અંકલ રેખા આજે રાત્રે મારી ઘરે જમશે. રેખાના પપ્પાએ કહ્યું, સારું બેટા ! આમ રેખા સોહમના ઘરે ગઈ.